5. ทรัพย์สินที่ใช้ในการประกอบธุรกิจ

5.1 ทรัพย์สินที่ใช้ในการดำเนินงาน

ณ วันที่ 31 ธันวาคม 2548 ทรัพย์สินที่ใช้ในการดำเนินงานประกอบด้วย :-

1. ที่ดิน ตั้งอยู่เลขที่ 72/9 หมู่ 7 ซอยพูลเฉลย ถนนบางขุนเทียน-ชายทะเล แขวงแสมดำ
เขตบางขุนเทียน กรุงเทพมหานคร มีเนื้อที่ 13-2-32 ไร่ มีมูลค่าตามบัญชี ณ วันดังกล่าวเท่ากับ
72.66 ล้านบาท

2. อาคารและส่วนปรับปรุงอาคาร : ประกอบด้วย 2 อาคารโรงงาน
ตัวอาคารโรงงานเป็นอาคารคอนกรีตชั้นเดียวขนาดกว้าง*ยาว*สูง เท่ากับ 30*138*16.54 เมตร
และ 30*144*13.45 เมตร ด้านหน้าเป็นอาคารสำนักงานสูง 3 ชั้น มีมูลค่าตามบัญชี ณ
วันดังกล่าวเท่ากับ 180.54 ล้านบาท

3. เครื่องจักร และอุปกรณ์ มีมูลค่าตามบัญชีทั้งหมด ณ วันดังกล่าวเท่ากับ 173.58 ล้านบาท
อายุการใช้งานตามที่ได้มีการประเมินใหม่ตั้งแต่วันที่ 1 ตุลาคม 2541 ประมาณ 20 ปี
ทรัพย์สินส่วนใหญ่จัดหามาในปี 2536 ถึงปัจจุบัน สรุประยะเวลาที่ใช้งานมาแล้วประมาณ 1-12 ปี

5.2 ทรัพย์สินที่ไม่ได้ใช้ในการดำเนินงาน

ณ วันที่ 31 ธันวาคม 2548 ทรัพย์สินที่ไม่ได้ใช้ในการดำเนินงานประกอบด้วย :-

1. ที่ดินเนื้อที่รวม 1-0-20 ไร่ ตั้งอยู่ตำบลบางนา อำเภอพระโขนง กรุงเทพมหานคร
มีมูลค่าตามบัญชีก่อนรับรู้ผลขาดทุนจากการด้อยค่าของสินทรัพย์ในปี 2542 เท่ากับ 16.28 ล้านบาท
และมีราคาประเมินตามมูลค่าทดแทนคงเหลือสุทธิ ณ วันที่ 7 มกราคม 2543 เท่ากับ 9 ล้านบาท
ผลต่างที่เกิดขึ้นจำนวน 7.28
ล้านบาทบันทึกรับรู้เป็นผลขาดทุนจากการด้อยค่าของสินทรัพย์ที่ไม่ได้ใช้งานในปี 2542 ทั้งจำนวน

2. ที่ดินเนื้อที่รวม 0-0-29 ไร่ ตั้งอยู่อำเภอหัวหิน จังหวัดประจวบคีรีขันธ์
มีมูลค่าตามบัญชีก่อนรับรู้ส่วนเกินทุนจากการประเมินราคาสินทรัพย์ในปี 2542 เท่ากับ 1.50
ล้านบาท และมีราคาประเมินตามมูลค่าทดแทนคงเหลือสุทธิ ณ วันที่ 29 ธันวาคม 2542 เท่ากับ
1.60 ล้านบาท ผลต่างที่เกิดขึ้นจำนวน 0.10 ล้านบาท
บันทึกรับรู้เป็นส่วนเกินทุนจากการประเมินราคาสินทรัพย์ที่ไม่ได้ใช้งานภายใต้ส่วนของผู้ถือหุ้นในงบดุล

3. ที่ดินเนื้อที่รวม 3-0-7 ไร่ ตั้งอยู่อำเภอแม่สรวย จังหวัดเชียงราย
มีมูลค่าตามบัญชีก่อนรับรู้ส่วนเกินทุนจากการประเมินราคาสินทรัพย์ในปี 2542 เท่ากับ 1.64
ล้านบาท และมีราคาประเมินตามมูลค่าทดแทนคงเหลือสุทธิ ณ วันที่ 28 ธันวาคม 2542 เท่ากับ
1.70 ล้านบาท ผลต่างที่เกิดขึ้นจำนวน 0.06 ล้านบาท
บันทึกรับรู้เป็นส่วนเกินทุนจากการประเมินราคาสินทรัพย์ที่ไม่ได้ใช้งานภายใต้ส่วนของผู้ถือหุ้นในงบดุล

4. โรงงานที่หยุดการดำเนินงาน : โรงงานลำพูน ( ตั้งแต่ปี 2540 )

4.1 ที่ดิน : ตั้งอยู่เลขที่ 290 หมู่ 3 ถนนสายลำปาง-เชียงใหม่ ตำบลทาสบเส้า อำเภอแม่ทา
จังหวัดลำพูน มีเนื้อที่ขนาด 11-2-87 ไร่
ซึ่งได้รับการส่งเสริมการลงทุนจากคณะการส่งเสริมการลงทุน (BOI)
มูลค่าตามบัญชีก่อนรับรู้ผลขาดทุนจากการด้อยค่าของสินทรัพย์ในปี 2542 เท่ากับ 31.56 ล้านบาท
และมีราคาประเมินตามมูลค่าทดแทนคงเหลือสุทธิ ณ วันที่ 29 ธันวาคม 2542 เท่ากับ 7.03
ล้านบาท ผลต่างที่เกิดขึ้นจำนวน 24.54 ล้านบาท
บันทึกรับรู้เป็นผลขาดทุนจากการด้อยค่าของสินทรัพย์ที่ไม่ได้ใช้งานในปี 2542 ทั้งจำนวน

4.2 ส่วนปรับปรุงที่ดิน : มีมูลค่าตามบัญชีก่อนรับรู้ผลขาดทุนจากการด้อยค่าของสินทรัพย์ในปี 2542
เท่ากับ19.95 ล้านบาท และมีราคาประเมินตามมูลค่าทดแทนคงเหลือสุทธิ ณ วันที่ 29 ธันวาคม
2542 เท่ากับ 9.28 ล้านบาท ผลต่างที่เกิดขึ้นจำนวน 10.67 ล้านบาท
บันทึกรับรู้เป็นผลขาดทุนจากการด้อยค่าของสินทรัพย์ที่ไม่ได้ใช้งานในปี 2542 ทั้งจำนวน

ทรัพย์สินประเภทที่ดิน อาคาร และเครื่องจักรเกือบทั้งหมด
ยกเว้นที่ดินที่ไม่ได้ใช้งานที่จังหวัดเชียงรายได้ถูกจำนองเป็นหลักประกันเงินกู้ยืมให้แก่ธนาคารในประเทศแห่งหนึ่ง
วงเงินรวมประมาณ 430 ล้านบาท

12

5.3 สัญญาเช่าที่ดินระยะยาว

บริษัทมีรายการเช่าที่ดินจากผู้ถือหุ้นท่านหนึ่ง ขนาดพื้นที่ 15-1-57.9 ไร่
สถานที่ตั้งอยู่ติดกับโรงงานในปัจจุบัน
เพื่อขยายกำลังการผลิตของโรงงานและรองรับอัตราการขยายตัวของธุรกิจ
ตลอดจนเป็นการนำทรัพย์สินจากโรงงานลำพูนซึ่งปิดกิจการลงมาใช้ให้เป็นประโยชน์
สร้างมูลค่าเพิ่มและรายได้ให้กับบริษัท สัญญาเช่าดังกล่าวมีอายุ 30 ปี (ม.ค. 2545 – ธ.ค.
2574) อัตราค่าเช่าปีละ 3 ล้านบาท ( ราคาเทียบเคียงได้กับราคาประเมิน )
โดยผู้ให้เช่าอาจขอปรับเพิ่มค่าเช่าได้ทุกๆ 3 ปี ในอัตราร้อยละ 3
ของค่าเช่าเดิมหรือราคาตลาดของค่าเช่า ณ เวลาที่ขอปรับขึ้นค่าเช่า แล้วแต่ราคาใดจะสูงกว่า
โดยในปี 2548 ที่ผ่านมาซึ่งครบกำหนดเวลาที่ผู้ให้เช่าสามารถปรับเพิ่มราคาค่าเช่าได้นั้น
ผู้ให้เช่ายังมิได้ทำการปรับราคาค่าเช่าเพิ่มขึ้นแต่อย่างใด นอกจากนี้ ที่ดินแปลงที่เช่าดังกล่าว
ผู้ให้เช่ายังให้บริษัทนำไปจดจำนองกับเจ้าหนี้เพื่อเพิ่มวงเงินทุนหมุนเวียนให้กับบริษัทด้วย

5.4 เงินลงทุนของบริษัท

บริษัทลงทุนในหุ้นสามัญของบริษัทแห่งหนึ่งซึ่งประกอบธุรกิจให้บริการรับโอนสิทธิเรียกร้อง
ซึ่งมีทุนชำระแล้ว 120 ล้านบาท สัดส่วนการถือหุ้นในบริษัทดังกล่าวเท่ากับร้อยละ 1.5
ต้นทุนของเงินลงทุนเท่ากับ 1.8 ล้านบาท มูลค่าตามบัญชีของเงินลงทุนล่าสุด ณ วันที่ 31 ธันวาคม
2547 (จากงบการเงินฉบับที่ผ่านการตรวจสอบจากผู้สอบบัญชีรับอนุญาตแล้ว) เท่ากับ 2.10
ล้านบาท

13